Artefacte: Tots els cossos formen el paisatge. Taller
2026-05-30 11:30 - 12:30, 2026-06-13 11:30 - 12:30 (Europe/Paris) | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Una obra d’art, un moble versàtil o el material d’un taller. Artefacte és totes aquestes coses: un dispositiu mòbil, a mig camí entre la instal·lació artística i el recurs pedagògic, dissenyat específicament per acollir propostes de mediació i materials educatius, creats per artistes i dinamitzats per un educador o educadora. Tots els cossos formen el paisatge és la proposta artística i de mediació dissenyada per l’artista Albert Potrony per a l’Artefacte. Aquest taller convida a imaginar i crear paisatges comuns a partir del propi cos amb relació als diferents elements escultòrics de l’Artefacte. Jugar es convertirà en una exploració individual i col·lectiva de disciplines artístiques com la instal·lació i la performance. Combina peces geomètriques rígides amb elements tous i flexibles per connectar els nostres cossos a través d’elles, transformar-nos i transformar alhora l’espai. Prova, construeix, assaja, fes, desfés i refés. Reinventa amb cada participació les possibilitats infinites de l’Artefacte!
A càrrec d’Albert Potrony, artista multidisciplinari nascut a Catalunya i resident al Regne Unit que utilitza l’escultura, la instal·lació i l’acció com a base per investigar sobre processos artístics participatius. Ha exposat en nombroses galeries i museus, incloent-hi la Tate, Serpentine Galleries, Whitechapel Gallery, South London Gallery, Gasworks, Camden Arts Centre, V&A’s (Londres), Serralves Foundation (Porto) i el Centre d’Art La Panera (Lleida).
Activitat recomanada a partir de 4 anys.
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web Caixa Fòrum

Taller.- Veus i ritmes del món.
2026-05-30 17:30 - 18:30, 2026-05-31 11:30 - 12:30, 2026-06-06 17:30 - 18:30, 2026-06-07 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
La música tradicional es caracteritza per la senzillesa melòdica, per l’ús de la pregunta i la resposta, per una harmonització homofònica de les veus, per l’ús d’ostinato i per la utilització de la percussió. Aquests trets són perfectes per introduir els assistents al cant i, sobretot, al cant a veus. En paral·lel, explorarem la percussió corporal i, amb això, conceptes com la rítmica, la coordinació, la lateralitat, l’atenció o la capacitat de treballar en grup. En aquest taller, muntarem un petit repertori de música folklòrica amb origen en diversos indrets del món: combinarem moviments, cançons a veus i percussió corporal.
Activitat recomanada per a famílies amb infants a partir de 6 anys. // Durada: 1 hora
Més informació i venda d’entrades: Web Caixa Fòrum
Els xiquets i xiquets han d’anar acompanyats sempre d’un adult, que també ha de reservar una entrada per a l’activitat

Presentació Agenda "Amunt, Avall i Avant"
2026-05-30 18:00 - 19:00 | Llibreria Terramar, Carrer Josep Benlliure, 108, València, L'Horta, 46011
Des de Famílies pel Valencià presentem l’agenda Amunt, avall i avant, una eina col·lectiva que naix amb la voluntat de visibilitzar i connectar activitats culturals en valencià pensades per a famílies, criatures i jovent. En aquesta agenda hi trobareu contacontes, tallers, música, teatre, festes i propostes diverses que ens ajuden a fer llengua, fer cultura i fer comunitat des del dia a dia, arreu del territori. Els actes de presentació de l’agenda, com aquest que es du a terme, són també moments per trobar-nos i compartir, i tenim la sort de comptar amb Maria Gargallo, que ens oferirà un taller de contacontes, una proposta pensada per a les criatures i per a gaudir en família. Amb Amunt, avall i avant continuem avançant, pas a pas, cap a una cultura viva, pròxima i en valencià, construïda entre totes i tots.

Visita en família: Petits músics a la recerca de les matemàtiques
2026-05-31 11:30 - 12:30, 2026-06-07 11:30 - 12:30, 2026-06-14 11:30 - 12:30, 2026-06-21 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Planetari. Viatge de les Estreles
2026-05-31 12:00 - 12:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Astéria, una adorable estreleta de mar, somia amb viure una aventura, igual que el seu heroi, el Capità Octopus. Un matí, mentre contempla el cel estrelat que dóna pas a l’alba, una nau espacial s’estavella al seu costat. A bord es troba Stella, una intrèpida estrela fugaç que necessita urgentment combustible per a poder tornar a l’espai. Juntes, s’embarquen en una emocionant cerca de metà en les profunditats de l’oceà. Durant el seu viatge, Astéria li mostra a Stella la fascinant diversitat d’espècies marines, mentre que Stella comparteix els seus coneixements sobre la Terra, la Lluna i el Sol. A poc a poc, descobreixen la màgica connexió que uneix la vida submarina amb la immensitat de l’espai.
Durada 34 minuts
Més informació i venda d’entrades: Planetari de Castelló

Taller familiar, Oh! Una experiència de narració per a famílies curioses
2026-05-31 12:00 - 13:30 | IVAM, Carrer Guillem de Castro, 118, València, València, 46003
Per què faig això? Repensem el que està bé i el què està mal (i per què)
Oh! Eh? Hum!! és una sessió de narració per a persones curioses. Està tot en els llibres? Fins a on arriba la nostra imaginació? Què és real i què és inventat? Es pot callar – o fer callar a- un llibre? Descobrirem els àlbums il·lustrats que nodrixen la biblioteca familiar de l’IVAM Moguda!, jugant amb la pregunta, la mirada lenta i el pensament compartit.
Elisa M. Matallín és mediadora cultural, titellaire i narradora amb més de 30 anys d’experiència en educació artística per a públics infantil, juvenil i familiar. És graduada en Biblioteconomia i postgraduada en Educació Artística per la Universitat de València. Ha desenvolupat projectes per a museus i biblioteques centrats en la narració d’històries i la mediació a través de les imatges
Dirigit a: famílies amb xiquets/es d’entre 6 i 10 anys | Durada: 1 hora i 30 minuts

Visita taller familiar: Buscant l’Alícia
2026-05-31 17:30 - 19:00, 2026-06-07 17:30 - 19:00, 2026-06-14 17:30 - 19:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
En aquesta visita taller ens trucarà Lewis Carrol per telèfon, beurem d’un beuratge, ens farem grans i petits, caminarem del revés o sobre el sostre, celebrarem el nostre no aniversari i ens convertirem en un gat invisible. No us ho creieu? Tot això i moltes coses més passen al país de les meravelles, on ens endinsarem seguint els passos de l’Alícia. Plegats descobrirem el relat i els personatges d’aquest clàssic de la literatura universal per endinsar-nos en un món de creativitat i imaginació i, mitjançant diverses dinàmiques i materials diferents, ens familiaritzarem amb diferents creacions contemporànies inspirades en aquesta història.
Durada: 1 hora i 30 minuts // Activitat recomanada per a infants a partir de 5 anys. // Activitat conceptualitzada i dissenyada per la mediadora artística Teresa Rubio.
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web CaixaFòrum

Teatre: Alícia al vaixell de les meravelles, el musical
2026-05-31 18:30 - 19:35 | Centre Cultural Papa Calixte III, C/ Frai Maties Ferrer, 1, Canals, La Costera, 46650
De Trencadís Produccions
Intèrprets: María Bruñó, Andreu Beltrán i Héctor González Martí. Direcció: Jose Tomàs Chàfer. Text i lletres: Josep Mollà. Música original: Paco Iváñez. Coreografia: Pachi G. Fenollar.
Gènere: Teatre musical
Públic: Familiar
Durada: 65 min.
Sinopsi
Alícia al Vaixell de les Meravelles és unespectacle musical que explora el temauniversal del viatge i l’adaptació a través dedues històries entrellaçades. Per una banda, elviatge real que recorda el iaio Cristóbal, qui alsanys 60 va partir des de Cuba cap a Europacercant la llibertat, i per altra banda, el viatgeimaginari que fa la seua neta, Alícia, a travésde la lectura d’Alícia al País de les Meravelles.
Aquesta proposta vol mostrar com, tant el iaio Cristóbal com Alícia, s’enfronten a monsdesconeguts, on han de trobar la manerad’adaptar-se a nous entorns culturals,lingüístics i socials, sense oblidar les arrels i laidentitat. A través de la paraula, la música i ladansa, l’espectacle busca connectar amb elpúblic més jove, fent-los reflexionar sobre lesdificultats i les oportunitats que suposen elscanvis en les nostres vides.
Tràiler Alícia al Vaixell de les Meravelles

Teatre "Canviarem bolquers segons el BOE"
2026-06-01 20:30 - 22:00 | Teatre Calderón.- Alcoi, Plaza de Espanya, 14, Alcoi, L'Acoià, 03801
Contrahecho Producciones |
CANVIAREM BOLQUERS SEGONS EL BOE, de Patricia Pardo |
Gènere: teatre | Públic: joves i adults | Durada: 75 min. | Valencià |
Una comèdia contemporània sobre les cures que navega, per moments, entre el teatre de l’absurd amb reaccions inesperades i diàlegs sense aparent lògica i un humor que funciona per reconeixement, on el públic es veu reflectit en situacions quotidianes que posen al límit la nostra paciència com a individus en els espais on cuidem dels nostres, com són l’hospital i la casa. Tot en una posada en escena trepidant que fa de la proposta una obra emocionant, original i amb molt d’enginy. Una comèdia tendra i de l’absurd sobre les cures al voltant del repte i del desig que, com a familiars, veïnes i societat, tenim des de l’inici de la humanitat: cuidar, ser cuidats i no explotar en l’intent.

Pissiganya 2026 .- Grups de joc i conversa en valencià per a famílies
2026-06-02 17:30 - 18:30 | Biblioteca de Na Rovella – Joaquim Martí i Gadea, Avinguda. de l'Alcalde Gisbert Rico, 20, (Quatre Carreres), València, València, 46013
Pissiganya és un activitat grupal en què pares i mares, juntament amb les seues criatures es reunixen una volta al mes per a jugar i conversar en valencià a partir d’una proposta ludicoartística dinamitzada per Maria Gargallo. Aquesta iniciativa s’emmarca dins del projecte Creixent al caliu (www.creixentalcaliu.com), a través del qual volen posar en valor, promoure i facilitar la transmissió lingüística i la presència social del valencià en la primera infància.
Activitat per a famílies amb xiquets i xiquetes de 0 a 5 anys
IMPORTANT: Cal inscripció prèvia. Les inscripcions s’accepten per ordre d’arribada fins a completar-ne la capacitat.
Més informació: Ajuntament de València | Creixent al caliu

Documental al Planetari. Beyond the Sun
2026-06-04 18:00 - 18:30, 2026-06-11 18:00 - 18:30, 2026-06-18 18:00 - 18:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Més enllà del Sol, més enllà del nostre sistema solar, hi ha planetes que orbiten al voltant d’altres estrelles: els planetes extrasolars. En aquesta projecció acompanyarem Celeste en el seu viatge per a conéixer nous mons: alguns de gelats, d’altres que orbiten dos estrelles… i aprendrem com es poden descobrir aquests planetes.
Públic: infantil i jove // Durada: 26 minuts
Més informació: Planetari de Castelló

Presentació Agenda "Amunt, Avall i Avant"
2026-06-06 11:00 - 12:00 | Llibreria El Cresol, C. del Músic Barbieri, 7,, València, 46018

Fescamp 2026
2026-06-06 12:30 - 19:00 | Intenuclis.- Junt al C.C. Epicentre, Avinguda de l'Advocat Fausto Caruana, 37,, Sagunt, Camp de Morvedre, 46520
FESCAMP 2026 torna amb força com el festival de música en valencià del Camp de Morvedre, una cita imprescindible per a celebrar la llengua, la cultura i la música en directe. Una jornada festiva i oberta, pensada per a tots els públics, que combina sons actuals i ambient reivindicatiu en un entorn compartit. El FESCAMP és trobada, identitat i festa col·lectiva al cor de Sagunt.

Concert: La Gossa Sorda. Minigira “a Tornallom”
2026-06-06 19:30 - 23:59 | Port d’Alacant.- Moll 12, Zona Volvo, Moll 12, Zona Volvo, Alacant, L'Alacantí, 03001
Més informació: La Gossa Sorda

Pissiganya 2026 .- Grups de joc i conversa en valencià per a famílies
2026-06-08 17:30 - 18:30 | Biblioteca d’Algirós – María Moliner, C/ del Serpis, 9, (Barri Algirós), València, València, 46021

Pissiganya 2026 .- Grups de joc i conversa en valencià per a famílies
2026-06-10 17:30 - 18:30 | Biblioteca de Sant Marcel·lí – Clara Santiró, C/ de Pius IX, 2, (Barri Jesús), València, València, 46017

Pissiganya 2026 .- Grups de joc i conversa en valencià per a famílies
2026-06-11 17:30 - 18:30 | Biblioteca de Benimaclet – Carola Reig, C/ de Francesc Martínez, 32 (Benimaclet), València, 46020

Concert. Romàntic Dimoni
2026-06-13 21:30 - 23:00 | Casa de la Cultura Marqués de González Quirós, Pg. de les Germanies, 11, Gandia, La Safor, 46702
Carles Caselles inicia una nova etapa artística amb RO.DI, l’alter ego que marca el seu debut en solitari després de Smoking Souls. Primer Moviment no és només un concert, sinó una declaració d’intencions: l’amor contra la màquina. Amb un imaginari que trenca tòpics, RO.DI es presenta com un “dimoni tendre” que aposta per l’empatia, la cura del col·lectiu i la resistència des de les coses xicotetes. Un viatge sonor que transita el rock i el post-punk, combinant força instrumental amb una lírica íntima i d’alt nivell poètic.
Més informació i venda d’entrades: Ajuntament de Gandia

Visita familiar guiada + taller
2026-06-14 11:00 - 12:30 | Jardí Botànic de València, C/ Quart 80, València, L'Horta, 46008
L’arribada de la primavera i l’estiu al Jardí Botànic és una explosió de vida que transforma aquest oasi en un festival de colors i aromes. Un jardí que dóna vida i que convida a descobrir-lo amb les seues visites guiades de cap de setmana.
Públic familiar | durada 1.30 h, inclou taller | aformanet limitat a 25 participants.
Més informació, reserva i abonament: Jardí Botànic
